cyanic-selkie/wikianc huggingface dataset:
Jūras leopards
Barība
Pingvīnu medību laikā jūras leopards dežūrē pie ledus plātņu malām. Reizēm tas ir iegrimis kā zemūdene, gaidot brīdi, kad pingvīni leks ūdenī. Medībām tas ir ļoti izdevīgs brīdis, jo pingvīniem ir ieradums grūst priekšā stāvošo ūdenī. Jūras leopards pingvīnu parasti saķer aiz pēdas, tad ar milzu spēku to purina un sit pret ūdens virsmu līdz upuris ir miris.
Uzbrukumi cilvēkiem
Jūras leopards ir bīstams dzīvnieks arī cilvēkam. Uzbrukumi nenotiek bieži, tomēr reizēm plēsējs var uzbrukt krastā, tuvu ūdens malai stāvošam cilvēkam. Tas var pat dzīties pa ledu pakaļ nolūkotam medījumam — cilvēkam.
Vairošanās
Grūsnības periods jūras leopardam ilgst 9 mēnešus. Vasaras sezonā mātīte dzemdē vienu mazuli uz ledus jūrā. Māte agresīvi aizsargā mazuli līdz brīdim, kad tas spēj medīt pats. Jūras leopards dzīvo apmēram 26 gadus vai nedaudz vairāk. Tā vienīgie iespējamie ienaidnieki ir lielās haizivis un zobenvaļi.
Astoņdesmit dienās ap zemeslodi
"Astoņdesmit dienās ap zemeslodi" (fr) ir franču rakstnieka Žila Verna piedzīvojumu romāns, kas pirmoreiz iznāca 1873. gadā.
Grāmata ir par Fileasu Fogu no Londonas, kas kopā ar savu sulaini Āķi cenšas apbraukt apkārt zemeslodei 80 dienu laikā, tā cenšoties uzvarēt derībās. Viņiem seko Skotlendijarda detektīvs, kas domā, ka Fogs ir aplaupījis banku. Ceļojuma laikā Fogs un Āķis vairākas reizes kavējas, tāpat paveic dažādus varoņdarbus.
Šis ir viens no ievērojamākajiem rakstnieka darbiem. Pēc stāsta publicēšanas vairāki cilvēki dažādu iemeslu vadīti ir apceļojuši apkārt zemeslodei, neizmantojot lidaparātus, nosakot kaut kādus citus ierobežojumus, mērķus. Stāsts ir vairākas reizes ticis ekranizēts. Romāna tulkojuma latviešu valodā autors ir Andrejs Upīts.
Mailīte (Vīksnenes pieteka)
Mailīte ir Vīksnenes labā krasta pieteka Valmieras novada Brenguļu pagastā uz austrumiem no Brenguļiem. Tek rietumu-ziemeļrietumu virzienā. Ietek Vīksnenē pie tās ieteces Abulā.
Halifa
Halifa var būt:
Vārene pie Mīrica
Vārene pie Mīrica ir kūrortpilsēta (Luftkurort) Vācijā, Mēklenburgā-Priekšpomerānijā, uz rietumiem no Neibrandenburgas, Mīrica ezera ziemeļu krastā. Pilsētas teritorijā vairāki citi ezeri. Pilsētā atrodas Mīrica Nacionālā parka administrācija un dabas muzejs Müritzeum.
Fransuā Vijons
Fransuā Vijons (fr; dzimis, miris pēc ), īstajā vārdā Fransuā de Monkorbjē (François de Montcorbier) vai Fransuā des Ložs (François des Loges), bija franču dzejnieks. Ievērojams franču agrās renesanses dzejas pārstāvis.
Ievērojamākie darbi: poēmu krājums "Mazais testaments" (1456) un krājums "Lielais testaments" (1462).
Harijs Užans
Harijs Užans (dzimis Rīgā ) ir latviešu dziedātājs, komponists un mūziķis. No 1968. gada darbojas mūzikas jomā, spēlējot un dziedot kopā ar ievērojamiem Latvijas māksliniekiem — Uldi Stabulnieku, Aleksandru Kublinski, Andreju Lihtenbergu, Zigfrīdu Račiņu, Noru Bumbieri, Sandru Ozolīti, Imantu Vanzoviču, Māru Krievkalni un daudziem citiem.
Viņa tēvs, trompetists, Jaunciema papīrfabrikā vadīja ansambli, kurā jau no 10 gadu vecuma piedalījās arī Harijs.
Pirmais ansamblis, kurā H. Užans darbojās, bija brāļu Aleksandra un Rubena Airapetjanu vadītā rokgrupa "Jokdari" ( zināma arī kā "Džokeri"). Vēlāk spēlēja Medicīnas darbinieku nama ansamblī "Medicum", darbojās A. Kublinska vokāli instrumentālajā ansamblī "Baltijas balsis" un "Selga" (ar darbību šajā grupā aizsākās H. Užana komponista karjera). Darbojies arī dažādās citās mūzikas grupās.
Vairākas H. Užana sacerētas dziesmas 70. gadu otrajā pusē ir ieguvušas godalgotas vietas Mikrofona aptaujā:
1985. gadā H. Užans tika izveidojis kantrīmūzikas ansambli "Sandra un Harijs", tajā dziedāja arī Nora Bumbiere, šis ansamblis vairākkārt sniedzis priekšnesumus arī Amerikas Savienotajās Valstīs.
Citā rindā
"Citā rindā" (en) ir 2002. gada ASV drāmas filma, kuras režisors ir Rodžers Mičels. Citas lomas filmā atveido Bens Afleks, Semjuels Džeksons, Toni Kolete, Sidnijs Polaks, Viljams Hērts un Amanda Pīta. Filmas pirmizrāde notika.
Filmā parādīts stāsts par to, kas notiek vienā dienā Ņujorkā pēc tam, kad jaunais advokāts un uzņēmējs izraisa nelielu satiksmes negadījumu uz F.D.R. ceļa, bet abu dusmas par avāriju pārvēršas naidā.
Voverova (Cirmas pagasts)
Voverova ir ciems Cirmas pagastā, Ludzas novadā. Atrodas 256 km attālumā no Rīgas.
Sentdžordža pagasts (Barbadosa)
Sentdžordža pagasts (en) ir viens no vienpadsmit Barbadosas pagastiem valsts centrālajā daļā. Pagasts robežojas ar Kraistčērčas pagastu dienvidos, ar Sentfilipa pagastu austrumos, ar Sentdžona pagastu ziemeļaustrumos, ar Sentdžozefa pagastu un ar Senttomasa pagastu ziemeļos un ar Sentmišelas pagastu rietumos.
Pagasta administratīvais centrs un lielākā pilsēta ir Bulkeli. Pagasta kopējā platība ir 44 km², pēc 2010. gada datiem pagastā dzīvo 19 767 iedzīvotāji. Tas ir trešais lielākais Barbadosas pagasts pēc platības un piektais lielākais pagasts pēc iedzīvotāju skaita.
Baltezers
Baltezers var būt:
Gundars
Gundars var būt:
Priežu krustknābis
Priežu krustknābis (Loxia pytyopsittacus) ir neliela auguma žubīšu dzimtas (Fringillidae) dziedātājputns, kas mājo Eiropā un Āzijas rietumdaļā. Ģeogrāfisko variāciju nav.
Izplatība
Priežu krustknābis ligzdo Ziemeļeiropā, ietverot Norvēģiju, Zviedriju, Somiju un Krievijas ziemeļus līdz Urāliem, un tālāk Rietumsibīrijā līdz Obas un Irtišas satecei. Tomēr nav sastopams galējos ziemeļos, kur sākas kalnu tundra. Ligzdo arī Igaunijā, Latvijā, Lietuvā un Baltkrievijā.
Nometnieks, bet rudeņos mēdz klejot uz dienvidiem, sasniedzot Centrāleiropu.
Latvijā
Priežu krustknābis Latvijā ir rets ligzdotājs. Atsevišķos gados, iespējams, neligzdo vispār. Skaits ievērojami svārstās saistībā ar skujkoku sēklu ražu. Līdzīgi svārstās arī klejojošo īpatņu skaits neligzdošanas laikā.
Izskats
Priežu krustknābis ir vidēji liels dziedātājputns ar krustenisku knābi, kas piemērots, lai no čiekuriem izlobītu sēklas. Lielākais no visiem krustknābjiem, grūti atšķirams no nedaudz mazākā egļu krustknābja. Ķermeņa garums 16—18 cm, spārnu plētums 27—33 cm, svars 44—69 g.
Raksturīgs dzimumu dimorfisms. Tēviņa apspalvojums ķieģeļu sarkans, mātītes dzeltenzaļš ar pelēcīgu muguru. Spārni un aste tumšāki nekā pārējais ķermenis. Kājas, acis un knābis tumši brūni. Jaunie putni brūnpelēki ar tumšākām svītrām. Jauno tēviņu apspalvojums ir dzeltens ar sārtiem vai sarkaniem laukumiem. Kad mazuļi izšķiļas, to knābis ir taisns, līdzīgs kā citiem putniem. Tikai vēlāk tas sakrustojas un izliecas.
Līdzīgas sugas
Priežu krustknābim ļoti līdzīgi ir egļu krustknābis un Skotijas krustknābis. Visvieglāk pirmo atšķirt pēc tā masīvā knābja, kuram ir plata un augsta pamatne un spēcīga apakšējā daļa. Līdz ar to knābis ir izteikti liekts, līdzīgs papagaiļa knābim. Priežu krustknābim ir arī lielāka galva, masīvāks kakls un platākas krūtis. Sēžot zarā, stāja horizontālāka nekā egļu krustknābim.
Uzvedība
Priežu krustknābis mājo zemieņu atklātos priežu mežos, reizēm jauktu skujkoku mežos (ar eglēm un lapeglēm) vai jauktos ar pīlādžiem. Klejojumu laikā sastopams arī jauktu koku vai lapu koku mežos.
Barība
Priežu krustknābis galvenokārt barojas ar priežu sēklām, pumpuriem un jaunajiem zaru dzinumiem, kā arī ar egļu sēklām un dzinumiem.
Ligzdošana
Dējumā 3—5 zilizaļas vai baltas olas ar tumšiem raibumiņiem. Inkubācijas periods ilgst 12—15 dienas, perē tikai mātīte. Tēviņš to tikmēr baro. Par mazuļiem rūpējas abi vecāki. Pirmās dienas pēc putnēnu izšķilšanās mātīte joprojām paliek ligzdā, bet tēviņš baro ģimeni. Jaunie putni izlido apmēram 18—25 dienu vecumā. Vecāki turpina tos barot vēl vienu mēnesi.
Bobs Jungelss
Bobs Jungelss (lb; dzimis Meršā) ir Luksemburgas šosejas riteņbraucējs, šobrīd pārstāv  komandu.
Karjera
Nākamajā sezonā Jungelss pārgāja uz  komandu, parakstot līgumu uz divām sezonām. Viņš tika iekļauts komandas sastāvā startam 2016. gada Giro d'Italia, kur Jungelss finišēja 6. vietā kopvērtējumā un uzvarēja jauno braucēju klasifikācijā, kā arī trīs posmus valkāja līdera krekliņu. 2017. gadā viņš atkal piedalījās cīņā par kopvērtējumu, finišējot astotais Giro d'Italia. Jungelss atkārtoti uzvarēja jauno braucēju klasifikācijā, kā arī 15. posmā, kļūstot par pirmo Giro d'Italia posmā uzvarējušo Luksemburgas braucēju pēc 56 gadu pārtraukuma.
Jungelss uzvarēja 2018. gada Ljēža—Bastoņa—Ljēža sacensībās, izšķirošo atrāvienu veicot Côte de la Roche-aux-Faucons kāpumā. Sprinta finišā otro vietu izcīnīja Maikls Vudss ('), bet trešais palika Romēns Bardē ('). 2019. gada martā Jungelss uzvarēja Kīrne—Brisele—Kīrne sacensībās, veicot izšķirošo atrāvienu 1 kilometrus pirms finiša.
2020. gada augustā Jungelss parakstīja divu gadu līgumu ar .
Bora–Hansgrohe
2022. gada augustā Jungells parakstīja līgumu par ar  no nākmās sezonas.
Sasniegumi lielajās tūrēs
Piezīme: IZST — izstājās
Dārvina
Dārvina (, lrg) ir pilsēta Austrālijā, Ziemeļu teritorijas administratīvais centrs.
Dibināta 1869. gadā kā Palmerstona, bet jau 1911. gadā ieguvusi nosaukumu Dārvina par godu dabas pētniekam Čārlzam Darvinam, kurš 1836. gadā apmeklēja līci, pie kura šodien izvietojusies pilsēta. Sākotnēji pilsēta attīstījās kā nozīmīga osta ceļā uz Āziju, bet vēlāk tā sāka izplesties līdz ar zelta drudzi. Otrā pasaules kara laikā piedzīvojusi Japānas Impērijas gaisa flotes uzlidojumus, bet 1974. gadā lielu daļu pilsētas izpostīja spēcīga viesuļvētra.
Šodien pilsētas kopējā platība sastāda 112,01 km², bet iedzīvotāju skaits ir 124 800 cilvēki. Liela ekonomiska nozīme pilsētā ir derīgo izrakteņu ieguvei, tūrismam, ostai un kara bāzei. Tādēļ, ka pilsēta ir teritorijas administratīvais centrs, šeit atrodas tā politiskās, tiesu un izpildvaras centrālās iestādes. Darbojas lidosta, ar iekšzemi dienvidos savieno dzelzceļš un transkontinentālais autoceļš.
Vācu opera
Vācu opera var būt:
Žils Rosiņols
Žils Reimons Rosiņols (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Rosiņols 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš izcīnīja 5. vietu.
Surbeļi
Surbeļi (latgaliešu: Surbeli) ir ciems Zilupes novada Zaļesjes pagastā. Izvietojies pagasta centrālajā daļā 4 km no pagasta centra Zaļesjes, 5,6 km no novada centra Zilupes un 302,4 km no Rīgas.
Apdzīvotā vieta izvietojusies nomaļus no valsts nozīmes autoceļiem, Grīvas upes labajā krastā.
Gunārs Placēns
Gunārs Placēns (dzimis Sausnējas pagastā) ir latviešu aktieris.
Gunārs Placēns dzimis 1927. gadā Madonas apriņķa Sausnējas pagasta "Zemturos". Mācījies Sausnējas pamatskolā, Vestienas lauksaimniecības un lopkopības skolā, Vecbebru biškopības un dārzkopības tehnikumā. 1951. gadā beidzis Latvijas PSR Valsts Teātra institūtu. Tajā pat gadā sāka darboties Dailes teātrī. Atzinību ieguvis, atveidojot dzīvespriecīgus un enerģiskus komiskos tēlus, īpaši ar kareivja Šveika lomu Dailes teātra iestudējumā "Šveiks".
1971. gadā Gunāram Placēnam tika piešķirts Latvijas PSR Nopelniem bagātā skatuves mākslinieka goda nosaukums, bet 1977. gadā — Latvijas PSR Tautas skatuves mākslinieka goda nosaukums. 2011. gadā viņš tika apbalvots ar IV šķiras Triju Zvaigžņu ordeni. 2018. gada novembrī saņēma Spēlmaņu nakts balvu par mūža ieguldījumu.
Linezera iela
Linezera iela ir iela Rīgā, Vidzemes priekšpilsētā, Mežciemā un Teikā. Tā sākas pie krustojuma ar Dzērbenes ielu un beidzas krustojumā ar ielu bez nosaukuma. Ielas garums ir 363 metri. Ielā atrodas Latvijas Infektoloģijas centrs un Zemessardzes 1. Rīgas brigādes štābs (bijusī slimnīca "Linezers").
Ielu savienojumi
Linezera iela krustojas ar Dzērbenes ielu un Stūrīša ielu.
The Weinstein Company
The Weinstein Company (saīsināti TWC) bija ASV neatkarīgā kinostudija, ko 2005. gadā Ņujorkā dibināja Bobs un Hārvijs Vainstīni. TWC bija viena no lielākajām mazajām kinostudijām Ziemeļamerikā pirms Hārvija Vainstīna atlaišanas no studijas pēc viņam izvirzītajām apsūdzībām par seksuālu uzmākšanos un vardarbību. Dēļ finansiālajām problēmām, kas radās apsūdzību rezultātā, 2018. gada februārī studija paziņoja par bankrotu, un neatkarīgā studija Lantern Entertainment iegādājās lielāko daļu no studijas filmu bibliotēkas, kā arī tās aktīvus. Dibinātājam un izpilddirektoram Bobam Vainstīnam iepriekš piederēja tikai neliela uzņēmuma daļa.
Kinostudija atlaida vienu no tās dibinātājiem un izpilddirektoriem Hārviju Vainstīnu 2017. gada oktobrī pēc tam, kad vairāk nekā 100 sieviešu apsūdzēja viņu par seksuālu uzmākšanos, uzbrukumiem vai izvarošanu.
2018. gada 26. februārī kinostudija The Weinstein Company paziņoja, ka pasludinās bankrotu pēc vienošanās ar investoru grupu veidojot izsoli, ko vadīja Marija Kontrerasa-Svīta. TWC valde un investoru grupa 2018. gada 1. martā apstiprināja, ka ir vienojušies par darījumu, kurā TWC pārdos visus savus aktīvus par 500 miljoniem ASV dolāru. 2018. gada 6. martā pārdošanas darījums atcēlās, kad atklājās studijas parāds 50 miljonu ASV dolāru apmērā. Kinostudija 2018. gada 19. martā saskaņā ASV likumiem iesniedza bankrota pieteikumu. 2018. gada 1. maijā Lantern Capital kļuva par studijas bankrota izsoles uzvarētāju.
Pirmsākumi
Kinostudija The Weinstein Company savu darbību uzsāka 2005. gada 15. martā pēc tam, kad Hārvijs un Bobs Vainstīni pameta kompāniju Miramax Films, kuru viņi līdzdibināja 1979. gadā. Viņi saglabāja Dimension Films īpašumtiesības. Kinostudijas pirmās filmas 2005. gadā bija dramatiskais trilleris "No sliedēm" (lomās Dženifere Anistone, Vinsents Kasels un Klaivs Ouens), neparastā komēdijdrāma Transamerica (galvenajā lomā Felisitija Hafmena), datoranimācijas ģimenes filma "Sarkangalvītes jaunie piedzīvojumi", Otrā pasaules kara laika komēdijdrāma Mrs Henderson Presents (lomās Džūdija Denča un Bobs Hoskinss) un komēdija "Matadors" (lomās Pīrss Brosnans un Gregs Kinīrs).
Studija sadarbībā ar Miramax ir līdzproducents televīzijas kanāla Lifetime realitātes seriālam Project Runway, kura pirmās piecas sezonas pārraidīja kanāls Bravo. Seriāls 2007. gadā ieguva Pībodija balvu.
2007. gada 23. maijā The Weinstein Company paziņoja par trīs jaunu video zīmolu izveidi: The Miriam Collection, Kaleidoscope TWC un Dimension Extreme.
2008. gada 8. februārī TWC izveidoja izplatītāju Third Rail Releasing, lai veidotu filmas, kas galvenokārt paredzētas mājas video tirgum. 2008. gada 25. septembrī TWC beidza savu trīs gadu izplatīšanas līgumu ar MGM trīs mēnešus pirms beigu datuma, kas bija 31. decembris. Tas notika daļēji tāpēc, ka TWC bija noslēdzis televīzijas pārraides līgumu ar Showtime, to nesaskaņojot ar MGM. Kā rezultātā TWC sedza mārketinga un drukāto izdevumu izmaksas, savukārt MGM saņēma izplatīšanas maksu par teātru rezervēšanu.
Finanšu pārstrukturēšana
2009. gada jūnijā The Weinstein Company paziņoja par finanšu konsultanta nolīgšanu, lai pārstrukturētu uzņēmuma finanses. Sākot ar 2009. gada jūlija kinostudija atlaida no darba daudzus darbiniekus un pārcēla uz vēlāku laiku dažu filmu pirmizrāžu datumus. 2009. gada 14. septembrī TWC pārdeva savas daļas no Genius Products, kas no 2006. līdz 2009. gadam bija TWC mājas video izplatītājs. Genius paziņoja par aiziešanu no mājas video izplatīšanas biznesa, un Genius izplatītās DVD tiesības pārdeva uzņēmumam Vivendi Entertainment. TWC noslēdza vienošanos ar Vivendi. Tajā pašā gadā tas ieguva Pībodija balvu par seriālu The No. 1 Ladies' Detective Agency.
2010. gada janvārī pēc filmas "Deviņi" kases neveiksmes TWC paziņoja par vairākām atlaišanām uzņēmumā. 2010. gada 21. februārī The Weinstein Company noslēdza darījumu ar Sony Pictures Home Entertainment, par DVD izdošanu, izmantojot Sony Pictures Worldwide Acquisitions Group. Bobs un Hārvijs Vainstīni 2010. gadā neveiksmīgi mēģināja atpirkt Miramax no Disney.
Īpašumtiesības uz TWC filmu bibliotēku, kas tajā brīdī sastāvēja no 200 nosaukumiem, 2010. gadā tika pārdotas Goldman Sachs un Assured Guaranty. Pārdošana izglāba TWC no bankrota, un Goldman Sachs bibliotēkas daļu 2015. gadā iegādājās AMC Networks. Saskaņā ar Deadline Hollywood teikto: "Bibliotēka atgriezīsies pašas Vainstīnu kompānijas rīcībā, kad attiecīgās filmas būs nomaksājušas atlikušo parādu."
2011. gada 4. janvārī The Weinstein Company piekrita iegādāties 25% Starz Media akciju. Tādēļ Starz Media meitasuzņēmums Anchor Bay Entertainment kļuva par mājas video izplatītāju visām TWC filmām. 2011. gada 3. februārī Vainstīni no savas bijušās mātes kompānijas Disney ieguva 75 miljonu dolāru lielu naudas balvu, tādējādi uzlabojot kinostudijas reitingus. Kā rezultātā Disney atdeva savus 50% no Project Runway akcijām un samazināja savu daļu četrās kopīgi piederošajās filmās, tostarp "Šausmenīte" un "Spiegu bērni", no 50% uz 5%. 2011. gada 27. februārī TWC izplatītā filma "Karaļa runa" atnesa kinostudijai pirmo ASV Kinoakadēmijas balvu kā labākā filma 83. Kinoakadēmijas balvu pasniegšanas ceremonijā, iepriekšējā filma, par ko brāļi saņēma Kinoakadēmijas balvu bija filma "Čikāga", kas balvu saņēma 2002. gadā, kad Bobs un Hārvijs Vainstīni strādājā kinostudijā Miramax, ko pārvaldīja toreizējais studijas īpašnieks Disney. TWC iepriekšējās labākās filmas nominācijas bija 2008. gada "Lasītājs" un 2009. gada "Bēdīgi slavenie mēgļi", kas bija pēdējā kopražojuma filma ar Universal Pictures un A Band Apart. 2011. gada martā uzņēmums izveidoja videospēļu nodaļu TWC Games. TWC Games izveidoja stratēģisku konsultāciju uzņēmumu ar videospēļu ražošanas uzņēmumu Beefy Media, lai veicinātu attiecības ar izdevējiem un veidotu augstas kvalitātes spēles.
TWC izplatīja filmas vairākos formātos (tostarp video pēc pieprasījuma), izmantojot savu zīmolu Radius-TWC. 2013. gada septembrī Bobs un Hārvijs Vainstīni atklāja zīmolu TWC-Dimension, lai izplatītu abpusēji interesējošus projektus.
2013. gada 4. novembrī TWC paziņoja, ka no uzņēmuma Endemol ir ieguvusi Lielbritānijas drāmas seriāla Peaky Blinders izplatīšanas tiesības ASV.
2013. gada decembrī Miramax un TWC noslēdza 20 gadu sadarbības līgumu, lai izstrādātu un ražotu filmas, televīzijas seriālus un skatuves priekšnesumus. Darījums ļautu Vainstīniem izmantot Miramax 700 filmu bibliotēku. Filmu "Krāpnieki" (Rounders) un "Iemīlējies Šekspīrs" turpinājumi bija starp filmām, kas tika izstrādātas saskaņā ar šo jauno darījumu, kā arī tika plānoti seriāli, kas balstīti uz filmu "Krietnais Vils Hantings" un "Nemodiniet gulošu suni" (Flirting with Disaster) motīviem. Citi kinostudijas plāni bija adaptēt Stīvena Kolberta sarakstīto scenāriju filmai The Alibi un Lizas Džensenas romānu The 9th Life of Louis Drax, izvēloties Entoniju Mingelu un Sidniju Polaku par režisoriem. Miramax nodrošinās finansējumu un veiks starptautisko pārdošanu, savukārt The Weinstein Company izstrādātu projektus un izplatītu filmas vietējā tirgū.
2014. gada maijā kinostudija noslēdza vairāku filmu piecu gadu finansēšanas līgumu ar Worldview Entertainment. Tomēr Worldview finansēja tikai perioda drāmu Tulip Fever, jo finansiālās grūtības uzņēmumam radās pēc izpilddirektora Kristofera Vudro aiziešanas.
2015. gada jūlijā TWC izpilddirektors un prezidents Deivids Glasers uzteica darbu, bet pēc tam septembrī viņš atsāka pildīt savus pienākumus, plānojot darboties amatā līdz 2018. gadam. Hārvijs Vainstīns pauda interesi par Miramax atpirkšanu un abu uzņēmumu filmu un televīzijas bibliotēku apvienošanu, kad tā jūlijā nonāca pārdošanā. 2016. gada februārī TWC nolēma pārdot savu filmu bibliotēku ar 520 nosaukumiem, kā arī lielāko daļu no savas televīzijas nodaļas un vēlāk parakstīja līgumu ar investīciju bankām Moelis & Co un Thomas Dey's ACF Investment Bank, lai veiktu televīzijas pārdošanu, kas tika atsākta deviņus mēnešus pēc neveiksmīgajām sarunām ar ITV, meklējot stratēģiskos investorus. Tikmēr martā Miramax iegādājās BeIN Media Group, tomēr vēlāk jūlija Vainstīns intervijā teica, ka pat pēc BeIN iegādes, viņš joprojām ir ieinteresēts apvienot TWC ar Miramax un apvienot abu uzņēmumu bibliotēkas, lai izveidotu lielāku filmu bibliotēku. 2016. gada jūnijā Džeimss Dolans izstājās no TWC direktoru padomes, un viņa vietā stājās riska ieguldījumu fondu miljardieris un Milvoki "Bucks" līdzīpašnieks Marks Lasrijs. Vēlāk, 1. augustā, Opus Bank mediju un izklaides banku nodaļa finansēja 400 miljonu ASV dolāru kredītlīniju priekš TWC.
2017. gada 18. augustā TWC atklāja Mizchief, filmu zīmolu, kas nodarbojas ar animācijas filmu producēšanu. Kad Hārvijs Vainstīns, TWC līdzdibinātājs, skaidroja Mizchief vārda izcelsmi, viņš teica, ka tas ir balstīts uz to, kā viens no viņa bērniem izrunāja vārdu Mischief. Pirmā filma, kas tika izdota zem šī zīmola, bija Francijas un Kanādas datoranimācijas filma "Balerīna", kam pirmizrāde notika 2017. gada 25. augustā.
Hārvija Vainstīna apsūdzības par seksuālu izmantošanu
2017. gada 5. oktobrī The The New York Times ziņoja, ka desmitiem sieviešu, tostarp vairāk nekā 60 sieviešu kinoindustrijā, apsūdzēja Hārviju Vainstīnu par seksuālu uzmākšanos, seksuālo vardarbību vai izvarošanu.
6. oktobrī pēc apsūdzību publicēšanas no amata atkāpās trīs no deviņiem uzņēmuma direktoru padomes locekļiem (ieskaitot Lasriju). Hārvijs Vainstīns paziņoja, ka dosies nenoteikta laika atvaļinājumā. 7. oktobrī Pols Tudors Džonss kļuva par ceturto uzņēmuma direktoru padomes locekli, kas atkāpās no amata.
8. oktobrī TWC paziņoja, ka Vainstīns ir atlaists. Drīz pēc tam TWC vadītāji paziņoja, ka Hārvijs Vainstīns nesaņems atlīdzību par gaidāmajām filmu pirmizrādēm, un tā iespējams apsvērs kinostudijas pārdēvēšanu. 12. oktobrī no kinostudijas atkāpās arī direktoru padomes loceklis Ričards Kēnigsbergs, kurš bija viens no četriem, kas parakstīja direktoru padomes paziņojumu, kurā aizstāvēja Vainstīnu.
Pārdošanas centieni un bankrots
Bobs Vainstīns 13. oktobrī paziņoja, ka plašsaziņas līdzekļu ziņojumi, ka viņa brāļa seksuālās uzvedības skandāls licis kinostudijai apsvērt vai nu pārdošanu, vai darbības pārtraukšanu, ir neprecīzi. Bobs izplatīja e-pastā nosūtītu paziņojumu, apgalvojot, ka "mūsu bankas, partneri un akcionāri pilnībā atbalsta mūsu kinostudiju, un tā nav patiesība, ka kinostudija vai valde pēta uzņēmuma pārdošanu vai slēgšanu" un ka "uzņēmējdarbība turpinās kā parasti, uzņēmumam virzoties uz priekšu". Tam iebilda TWC prezidents un izpilddirektors Deivids Glasers un uzņēmuma investora Goldman Sachs pārstāvis. Glasers un pārējie divi uzņēmuma direktoru padomes locekļi arī nepievienojās Bobam, parakstot šo paziņojumu.
17. oktobrī seriāla "Migla" (The Mist) producente Amanda Sīgela apsūdzēja Bobu Vainstīnu par seksuālu uzmākšanos. Viņa advokāts Bērts Fīldss apsūdzības noraidīja.
Reuters 2017. gada 16. oktobrī ziņoja, ka TWC ir uzsākusi sarunas ar privātā kapitāla uzņēmumu Colony Capital par savu aktīvu pārdošanu. 2017. gada 7. novembrī Colony Capital atteicās no The Weinstein Company iegādes. Citas personas un uzņēmumi, kas bija izteikuši interesi par TWC iegādi, bija reperis Jay-Z, Yucaipa Companies, Viacom, Lionsgate (pašreizējais TWC un Miramax mājas video izplatītājs, kas 2021. gada jūlijā pabeidza darījumu par 20% Spyglass Media Group akciju iegādi, tostarp The Weinstein Company filmām), Metro-Goldwyn-Mayer (bijušais TWC izplatītājs ASV kinoteātros), A&E Networks, Mazo uzņēmumu administrācijas administratore Marija Kontrerasa-Svīta, Killer Content, Shamrock Holdings, Vine Alternative Investments, Anchorage Capital Group, MSD Capital, beIN Media Group (pašreizējais Miramax īpašnieks), Sony Pictures Television un Versa. Kontrerasa-Svīta ierosināja pārvērst TWC par studiju, ko vada sievietes, savukārt Killer Content ziedotu studijas peļņu uzbrukuma upuriem. Ja kāds iegūtu The Weinstein Company, studija mainītu savu nosaukumu, un Bobs Vainstīns piekrita pamest kinostudiju; bija paredzēts, ka viņš saglabās Dimension Films zīmolu. Visām ieinteresētajām pusēm savi pirmās kārtas piedāvājumi bija jāiesniedz līdz 2017. gada 20. decembrim. 2018. gada 4. janvārī uzņēmums The Weinstein Company samazināja pircēju sarakstu līdz sešiem ar pārdošanas cena mazāku par 500 miljoniem ASV dolāru. Studijas īpašnieki no tās pārdošanas nesaņemtu nekādus ienākumus.
Lai piesaistītu līdzekļus, TWC pārdeva Warner Bros. tiesības uz trim savām filmām "Lācēna Padingtona piedzīvojumi 2", In the Heights un The Six Billion Dollar Man. 2018. gada 19. janvārī TWC uz nenoteiktu laiku atlika dažu savu filmu un gaidāmo projektu iznākšanu (piem. "Kariņš ar opi", "Pilnīgi nesaderīgi" (Upside), "Marija Magdalēna" (Mary Magdalene) un Scream). STX Entertainment vēlāk ieguva filmas The Upside izplatīšanas tiesības, filma Scream tika pārdota Paramount Pictures, bet "Marija Magdalēna" — pārdota IFC Films.
Līdz 2018. gada februārim vairāki uzņēmumi bija iesūdzējuši tiesā TWC, tostarp American Express (1,4 miljoni ASV dolāru), šokolādes ražotājs Lindt & Sprüngli (133 333 ASV dolāri), un Kanādas filmu izplatītājs Entertainment One (7,2 miljoni ASV dolāru par filmu "Lācēna Padingtona piedzīvojumi 2"). 2018. gada martā, neilgi pēc tam, kad studija iesniedza 11. nodaļas aizsardzību, Delavēras bankrota tiesa publicēja 394 lappušu garu sarakstu ar kreditoriem, kas bija parādā TWC; tostarp rokmūziķa Deivida Bovija, kinorežisora Maikla Beja un bijušā ASV prezidenta meitas Malijas Obamas īpašumi. Vairākas Krievijas studijas, tostarp Central Partnership, Paradiz and Volga, un Timura Bekmambetova Bazelevs Company, arī bija parādā studijai naudu. 2019. gada janvārī Lantern Entertainment paziņoja, ka tā nav atbildīga par TWC nesamaksātajiem parādiem.
2018. gada 16. jūlijā TWC aktīvi tika pārdoti Dalasas akciju sabiedrībai Lantern Capital Partners par 289 miljoniem ASV dolāru. Jaunizveidotā studija Lantern Entertainment pārņēma tiesības uz TWC 277 filmu bibliotēku. Līdzpriekšsēdētāji Endijs Mičels un Milošs Brajovičs pārņēma vadību par uzņēmumu, kurā darbinieku skaits pēc masveida atlaišanas bija samazinājies līdz 50 no 170. Bija paredzēts, ka filmu eksperti palīdzēs līdzpriekšsēdētājiem nolīgt pieredzējušu kinostudijas izpilddirektoru.
2018. gada 11. jūlijā Netflix pārtrauca izplatīšanas līgumu ar The Weinstein Company un vairs nesadarbosies ar studiju. Tas ietekmēja MTV seriāla Scream trešās sezonas izlaišanas grafiku, ko veido Dimension Television un starptautiski izplata Netflix Original. 2019. gada 24. jūnijā tika paziņots, ka seriāls Scream pirms trešās sezonas pirmizrādes tiks pārcelts uz VH1. Trešās sezonas pirmizrāde notika 2019. gada 8. jūlijā. Divi citi Vainstīnu izplatītie seriāli, Peaky Blinders un Spy Kids: Mission Critical, paliks pieejami straumēšanai. Tika ziņots, ka 2019. gada februārī Lantern panāca izlīgumu ar The Walt Disney Company par vairākām filmām, kuras Lantern neieguva (tostarp "Kliedziens 4" (Scream 4) un "Matadors"). 2019. gada jūlijā Spyglass nokārtoja divas prasības, tostarp 11 miljonus ASV dolāru Viacom prasību saistībā ar televīzijas seriālu Scream un filmu "Grēku pilsēta: Liktenīgā sieviete", kuru Lantern neieguva.
Lantern Entertainment
Pēc visu aktīvu pārdošanas Lantern Capital meitasuzņēmumam Lantern Entertainment 2018. gada 16. jūlijā kinostudija The Weinstein Company un tās mājaslapa tika pilnībā slēgtas. 2018. gada novembrī Lantern par 6,1 miljonu ASV dolāru ieguva pilnīgu kontroli pār trim Kventina Tarantīno filmām, kuras sākotnēji izlaida The Weinstein Company. 2018. gada 31. jūlijā Lantern Entertainment parakstīja izplatīšanas līgumu ar Lionsgate par The Weinstein Company filmu bibliotēku.
2019. gada 13. martā Gērijs Bārbers un Lantern Entertainment kopā ar citiem investoriem, tostarp Lionsgate un WarnerMedia / AT&T, atjaunoja Spyglass Media Group. Lantern veica lielāko ieguldījumu, tostarp ieguldot savu filmu bibliotēku Spyglass. 2020. gada martā federālais tiesnesis nolēma, ka Spyglass nav atbildīgs ne par vienu no TWC izmaksājamiem honorāriem.
2021. gada jūlijā Spyglass pārdeva lielāko daļu no The Weinstein Company filmu bibliotēkas Lionsgate.
Dienviddublina
Dienviddublina (en, ga) ir grāfiste Īrijā, Dublinas grāfistē, Lenseras provincē. Dienviddublinas pārvaldes centrs atrodas Talā. Dienviddublinā dzīvoja 278 749 iedzīvotāji.
Elektromagnēts
Elektromagnēts ir tāda veida magnēts, kura magnētisko lauku rada tam pieslēgta līdzstrāva. Strāvu atvienojot, magnētiskais lauks izzūd. Elektromagnētus plaši lieto kā komponentus dažādās elektriskās ierīcēs, piemēram, elektromotoros, ģeneratoros, relejos, skaļruņos, cietajos diskos, magnētiskās rezonanses aparātos, televizoru kineskopos u.c. Lielus elektromagnētus lieto metāllūžņu pacelšanā un pārvietošanā.
Elektriskās strāvas plūsma stieplē rada magnētisko lauku ap to. Lai koncentrētu magnētisko lauku, elektromagnētos stiepli uztin tinuma veidā ar daudziem vijumiem, kas novietoti cieši cits pie cita. Tinumā ievieto dzelzs serdi. Dzelzs serdes izmantošana ļauj iegūt stiprāku magnētisko lauku.
Voverova (Lendžu pagasts)
Voverova ir ciems Lendžu pagastā, Rēzeknes novadā. Atrodas 256 km attālumā no Rīgas.
Mažupe
Mažupe (arī Mažupīte) ir Abulas kreisā krasta pieteka Valmieras novada Brenguļu pagastā.
Iztece uz rietumiem no Saules. Tek ziemeļrietumu virzienā. Lielākā pieteka - Spindene. Upi šķērso valsts autoceļi V182 (Cempi – Brenguļi – Trikāta – Vijciems), V196 (Valmiera – Brenguļi – Bikseja), kā arī dzelzceļa līnija Rīga—Lugaži. Upes krastos atrodas Brenguļi, kur tā caurtek Jaunbrenguļu dzirnavezeram.
Driksas iela
Driksas iela ir neliela Jelgavas iela, kas sākas pie Jāņa Čakstes bulvāra un beidzas kā gājēju iela krustojumā ar Pasta ielu pie Jelgavas autoostas.
Otrā Pasaules kara laikā ielas apbūve tika iznīcināta, mūsdienās to veido Latvijas PSR laikā un mūsdienās celtas ēkas, Driksas ielā 4 atrodas tirdzniecības centrs "Pilsētas pasāža".
Ielu savienojumi
Driksas iela ir savienota ar šādām ielām:
Vēsture
17. gadsimta Jelgavas kartēs atrodama Katrīnas iela (Katherinenstraße), kas šādi nosaukta Katrīnas patversmes vārdā. 1924. gadā to pārdēvēja par J. Veismaņa ielu, bet 1950. gada 11. jūlijā par Driksas ielu.
Andrejs Hadanovičs
Andrejs Hadanovičs (Андрэй Хадановіч, dzimis 1973. gada 13. februārī Minskā) ir baltkrievu dzejnieks un tulkotājs.
Absolvējis Baltkrievijas Valsts universitātes filoloğijas fakultāti. Pēc izglītības filologs (krievu valodas un literatūras pasniedzējs). Savu pirmo grāmatu publicēja 2002. gadā. Viņa dzeja tulkota daudzās valodās, tai skaitā arī latviešu. Pats Andrejs tulko no franču, ukraiņu un poļu valodām. Šobrīd strādā BVU par franču literatūras vēstures pasniedzēju.
Lil Uzi Vert diskogrāfija
Amerikāņu reperis Lil Uzi Vert ir izdevis trīs studijas albumus, četrus EP ierakstus, piecus miksteipus un piecdesmit trīs singlus.
2014. gadā Uzi izdeva divus projektus ar nosaukumiem Purple Thoughts EP Vol. 1 un The Real Uzi. Pēc līguma noslēgšanas ar Atlantic Records, Lil Uzi Vert izdeva miksteipu Luv Is Rage (2015). Nākamajā gadā Uzi Vert izdeva divus miksteipus – Lil Uzi Vert vs. The World un The Perfect LUV Tape. Iepriekšējais miksteips radīja singlu Money Longer, kas sasniedza 54. vietu ASV Billboard Hot 100, kā arī You Was Right, kas ierindojās 40. vietā. 2016. gadā Lil Uzi Vert izdeva kopīgu EP ar reperi Gucci Mane, ar nosaukumu 1017 vs. The World.
Lil Uzi Vert debijas studijas albums Luv Is Rage 2 tika izdots 2017. gada 25. augustā un ierindojās Billboard 200 pirmajā vietā. Tajā bija iekļauts singls XO Tour Llif3, kas ierindojās Billboard Hot 100 topa septītajā vietā, un RIAA to ir sertificējis 7× platīna statusā. 2017. gada 24. jūlijā Uzi savā SoundCloud profilā izlaida 2 Luv Is 2 Rage.
Uz 2019. gada aprīli viņš ASV bija pārdevis vairāk nekā 43 miljonus ierakstu.
Viņa otrais studijas albums Eternal Atake tika izdots 2020. gada 6. martā, un tas radīja divus singlus: Futsal Shuffle 2020 un That Way.
Viņa trešais studijas albums Pink Tape tika izdots 2023. gada 30. jūnijā, un tas radīja 2022. gada hitu singlu "Just Wanna Rock".
Ella Detlova
Ella Detlova (1922—2014) bija latviešu pedagoģe, Rīgas Valsts 1. ģimnāzijas astronomijas un matemātikas skolotāja.
Dzīvesgājums
Dzimusi kā Ella Šube 1922. gada 26. jūlijā. Studēja astronomiju LU Fizikas un matemātikas fakultātē (1941—1949), strādāja Astronomijas katedrā un Laika dienestā (1949—1951).
Vēlāk ilgstoši bija Rīgas 1. vidusskolas, tad ģimnāzijas matemātikas un astronomijas skolotāja.
Bija precējusies ar matemātiķi Vilni Detlovu.
Mirusi 2014. gada 12. februārī.
Džons Ekslijs
Džons Oninss Ekslijs jaunākais (en; dzimis, miris ) bija amerikāņu airētājs, divkārtējs olimpiskais čempions 1900. gada un 1904. gada olimpiskajās spēlēs.
Ekslijs divas reizes ir startējis olimpiskajās spēlēs un abās reizēs startēja airēšanas astoņnieku sacensībās. 1900. gadā viņš ieguva zelta medaļu airēšanas astoņnieku sacensībās. Pēc četriem gadiem, 1904. gadā, viņš atkal startēja airēšanas astoņnieku sacensībās un arī šoreiz izcīnīja zelta medaļu.
Likteņdzirnas
Likteņdzirnas ir 1997. gadā Rīgas Kinostudijā uzņemta melodrāma pēc Jāņa Klīdzēja romāna "Sniegi" motīviem. Filmas režisors ir Jānis Streičs.
Toširo Mifune
Toširo Mifune (, Mifune Toshirō; dzimis, miris ) bija japāņu kinoaktieris 20. gadsimta otrajā pusē. Starptautiski pazīstams kā galveno lomu atveidotājs 16 Akiras Kurosvas filmās, tostarp 1950. gada filmā "Rasomons" un 1954. gada "Septiņi samuraji".
Likteņdzirnas
Lomās
'''Epizodēs: Pēteris Liepiņš, Zigrīda Stungure, Ģirts Ēcis, Āris Rozentāls, Miervaldis Ozoliņš, Dzintars Krūmiņš, Rita Grīnfelde, Indra Burkovska, Ilze Vazdika, Velta Līvija Straume, Ģirts Ķesteris, Harijs Spanovskis, Juris Gornavs, Baiba Broka, Imants Vīksne, Guntis Pilsums, Vladimirs Čepurovs, Romualds Vilciņš, Žanete Feodorova, Uldis Lieldidžs, Jānis Žugovs, Kaspars Znotiņš, Agra Užāne, Anta Birkenšteina, Zane Ofkante, Armands Reinfelds, Aivars Siliņš, Ģirts Rāviņš, Guna Zariņa, Kaspars Pūce, Vilnis Kuģenieks, Juris Siliņš, Vigo Roga, Gints Birkenšteins, Ainārs Oliņš, Aigars Lavrinovičs, Māris Plezers, Aivars Bindemanis, Raimonds Vanags.
Maļuka
Maļuka var būt:
Vucini
Vucini ir ciems Jersikas pagastā, Līvānu novadā. Atrodas 174 km attālumā no Rīgas.
Ciema apkārtnē atrodas Iesalnieku ezers.
Ļevs Gugelis
Dzīves gaitas
Bijis žurnāla «Физкультура и спорт» galvenais redaktors. Rediģējis šaha kompozīcijas nodaļas laikrakstā «Пионерская правда» un žurnālā «Смена», kuros pirmo reizi Padomju Savienībā izvedis šaha uzdevumu un etīžu risināšanas konkursus skolniekiem. 1932. un 1937. gadā žurnālā «Смена» noorganizējis starptautisku jaunatnes šaha kompozīcijas konkursu.
Kara laikā dienējis 110. kājnieku divīzijā par ložmetējnieku rotas patronu pienesēju. 1941. gada 20. oktobrī kaujas laikā pie Iņutino ciema Maskavas apgabalā pazudis bez vēsts. Pēc cita avota miris 1942. gada janvārī karagūstekņu nometnē Kalugas apgabala Juhnovā.
Šaha kompozīcija
No 1927. gada publicējis apmēram 200 divvilčus, no kuriem daudzi ieguvuši atzinības šaha uzdevumu sastādīšanas konkursos. Bijis aktīvs trīsdesmitajos gados populāras divvilču tēmas "melno korekcija" pētnieks.
Šaha uzdevuma piemērs
Uzdevuma risinājums:
Jans Dobruskis
Jans Dobruskis (cz; dzimis, miris ) bija čehu šaha problēmists un šaha literāts, viens no čehu skolas pamatlicējiem. Pēc profesijas bijis jurists. No 1871. gada publicējis apmēram 250 šaha uzdevumus. Lielākos panākumus guvis četrvilčos.
Uzdevuma piemērs
Risinājums: Visi varianti beidzas ar pareizu matu.
Mazā Ropažu iela
Mazā Ropažu iela ir iela Rīgā, Vidzemes priekšpilsētā, Teikā. Tā sākas pie krustojuma ar Ropažu ielu un beidzas krustojumā ar Brīvības gatvi. Iela sadalīta divās daļās. Ielas kopējais garums ir 246 metri.
Ielu savienojumi
Mazā Ropažu iela krustojas ar:
Rosa ronis
Rosa ronis (Ommatophoca rossii) ir krabjēdājroņu cilts (Lobodontini) suga, kas pieder īsto roņu dzimtai (Phocidae). Tā ir vienīgā suga Rosa roņu ģintī (Ommatophoca).
Rosa ronis ir sastopams uz ledus jūrās ap Antarktīdas kontinentu. Tas gandrīz nekad nepamet okeānu, ļoti reti izkāpjot krastā uz kādas salas Antarktīdas tuvumā. Parasti uzturas pa vienam vai nelielās grupās. Rosa ronis pirmo reizi tika aprakstīts britu kapteiņa Džeimsa Klārka Rosa ekspedīcijas laikā 1839. - 1843. gados. Tas ir vismazākais, visretāk sastopamais un vismazāk izpētītais ronis no visām krabjēdājroņu cilts sugām. Zinātnieki uzskata, ka Rosa roņu populācijā ir apmēram 130 000 dzīvnieku, bet precīzu datu par populācijas lielumu trūkst.
Rosa ronim ir izteikti lielas acis. Šī īpašība ir izcelta arī tā zinātniskajā nosaukumā. Vārds Ommato latviski nozīmē acs, bet phoca — ronis.
Izskats un īpašības
Rosa ronis ir mazākais krabjēdājroņu ciltī. Tā ķermeņa garums ir 1,68—2,09 m, svars 129—216 kg. Mātītes ir nedaudz lielākas nekā tēviņi. Ķermeņa garums tām ir 1,96—2,5 m. Mazuļi piedzimstot ir apmēram 1 metru gari un sver 16 kg. Kopumā Rosa ronis izskatās masīvs, ar īsu kaklu, tā galva ir īsa un plata, ar īsu purna daļu. Rosa roņa kažoks ir tumši brūns ar sudrabaini baltu pavēderi. Ziemas periodā kažoks pamazām kļūst gaišāks, līdz tas ir gaiši brūns. Tuvumā roni var viegli atpazīt pēc tā lielajām acīm. Acs diametrs ir līdz 7 cm. Tam ir arī proporcionāli garas priekšējās airkājas ar pagarinātiem pirmajiem pirkstiem.
Rosa ronim ir samērā izkopta vokalizācija, kas ietver arī čivināšanai vai sirēnai līdzīgas skaņas. Sirēnas skaņu ronis visbiežāk izmanto zem ūdens, kur to var dzirdēt ļoti lielā attālumā. Sirēnas skaņa tiek veidota no divām harmoniski nesaderīgām skaņām, kuras ritmiski atkārtojas. Gan atrodoties uz ledus, gan zem ūdens, skaņas tiek veidotas ar aizvērtu muti, nelietojot gaisu. Dabas pētnieki nav izpratuši šo skaņu nozīmi roņu komunikācijā.
Dzīves veids
Rosa ronis pamatā pārtiek no kalmāriem, bet tas barojas arī ar zivīm un kriliem. Medījot tas nirst vairākus simtus metru. Rosa ronim kā visām krabjēdājroņu cilts sugām piemīt īpaša zobu forma ar izcilņiem un asām šķautnēm, kas piemērota ūdens filtrācijai, uzķerot mazākus jūras dzīvniekus, piemēram, krilus. Tiek pieņemts, ka Rosa roni medī zobenvaļi un jūras leopardi, ar kuriem ronim ir kopīga izplatības teritorija, tomēr novērojumu šim pieņēmumam trūkst.
Mazuļi dzimst uz ledus novembra mēnesī. Māte tos zīda ar pienu 4 nedēļas. Uzskata, ka drīz pēc tam, kad māte beigusi zīdīt mazuli, tā atkal sapārojas, tomēr Rosa roņu pārošanās nekad nav novērota. Dzimumbriedums tiek sasniegts apmēram 3 gadu vecumā, un tiek pieņemts, ka tie dzīvo līdz 20 gadiem.
Pūpolupīte
Pūpolupīte ir Gaujas kreisā krasta pieteka Valmieras novada Brenguļu pagastā.
Bērzaine (Bērzaines pagasts)
Bērzaine, agrāk — Jaunburtnieki, ir ciems Valmieras novada Bērzaines pagastā, pagasta centrs. Izvietojies pagasta dienvidrietumos Briedes vecupes krastā pie autoceļa V193 16 km no novada centra Valmieras un 119 km no Rīgas. Bērzainē atrodas pagasta pārvalde, tautas nams, bibliotēka, feldšeru punkts, pasta nodaļa, vairāki veikali. Apdzīvotā vieta izveidojusies ap bijušās Jaunburtnieku muižas (de) centru, izaugusi pēckara gados kā ciema padomes un kolhoza «Bērzaine» ciemats. Jaunburtnieku muižas apbūve (kungu māja, pārvaldnieka māja, kučiera māja, klēts, kūts-stallis, spirta brūzis, kalve un parks) ir vietējas nozīmes kultūrvēstures pieminekļi. Pirmie privātie dievkalpojumi muižas lūgšanu namā notika jau no 1855. gada.
Džeks Hjūzs
Džeks Hjūzs (dzimis ) ir amerikāņu hokejists, centra uzbrucējs. Pašlaik (2023) Hjūzs spēlē Nacionālā hokeja līgas kluba Ņūdžersijas "Devils" rindās.
Spēlētāja karjera
Savu debiju Nacionālajā hokeja līgā Hjūzs aizvadīja 2019. gada 17. oktobrī. Viņš kļuva par trešo visu laiku jaunāko Ņūdžersijas "Devils" spēlētāju, kas atzīmējies ar rezultativitātes punktu. Debijas sezonā Hjūzs 61 spēlē atzīmējās ar 21 rezultativitātes punktu.
ASV hokeja izlases rindās spēlējis 2019. gada Pasaules čempionātā. Junioru vecumā bija 2018. un 2019. gada Pasaules U-18 čempionātu rezultatīvākais spēlētājs.
Brīvā Francija
Brīvā Francija, (franču: France Libre) kopš 1942. gada 13. jūlija oficiāli — Karojošā Francija, (franču: France combattante) bija pagaidu trimdas valdība, kas pretendēja būt leģitīma Francijas valdība pēc Francijas Trešās republikas sabrukuma. Franču ģenerāļa Šarla de Golla vadībā Brīvā Francija tika izveidota kā trimdas valdība Londonā 1940. gada jūnijā, pēc sakāves kaujā par Franciju Otrā pasaules kara laikā un cīnījās pret Ass valstīm kā sabiedroto nācija ar tās Brīvo franču spēkiem (franču: Forces françaises libres). Brīvā Francija atbalstīja arī pretestības kustību nacistu okupētajā Francijā un ieguva stratēģiskus panākumus vairākās franču kolonijās Āfrikā.
12. armijas kareivju deputātu padomes izpildkomiteja
'''Ziemeļu frontes 12. armijas kareivju deputātu padomes izpildkomiteja, saīsināti, Iskosols' (Исполнительный комитет Совета солдатских депутатов 12-й армии Северного фронта (Искосол)'') bija Krievijas impērijas 12. armijas kareivju deputātu padomes izpildinstitūcija Pirmā pasaules kara un Krievijas pilsoņu kara laikā no 1917. gada marta līdz 1918. gada martam, kas pamatā darbojās Latvijas teritorijā.
Vēsture
Neilgi pēc Februāra revolūcijas 12. armijas kareivju deputātu padomes kongresā Rīgā 1917. gada 9.(22.) martā ievēlēja savu izpildinstitūciju, kurai uzdeva risināt kareivju pašpārvaldes jautājumus un pārstāvēt viņu viedokli pie 12. armijas vadības. 1917. gada maijā tā apvienojās ar 12. armijas virsnieku deputātu padomes izpildkomiteju. Līdz Oktobra revolūcijai Iskosols bija lojāls Krievijas Pagaidu valdībai. 1917. gada 28. oktobrī 12. armijas kareivju un virsnieku kongresā Cēsīs padome sašķēlās jautājumā par atbalstu Pagaidu valdībai vai Ļeņina valdībai, ar minimālu pārsvaru atbalstot Pagaidu valdības gāšanu. 14. un 15. novembrī notika 12. armijas ārkārtas kongress, kurā vairākumu ar 405 pret 143 balsīm ieguva lielinieki, kas atbalstīja Iskolata politiku Latvijā. Par jauno izpildkomitejas priekšsēdētāju ievēlēja Semjonu Nahimsonu.
Izpildkomiteja beidza pastāvēt pēc 1918. gada marta Brestļitovskas miera līguma nosacījumiem sakarā ar Krievijas bruņoto spēku demobilizāciju.
Brīvā Francija
Vēsture
Sākotnēji, izņemot franču kolonijas Klusajā okeānā, Indijā un Ekvatoriālajā Āfrikā, visas Francijas koloniālās impērijas teritorijas noraidīja de Golla aicinājumu un atkārtoti apliecināja savu lojalitāti Maršalam Petēnam un Višī valdībai. Tikai pakāpeniski, bieži vien ar sabiedroto izlēmīgu militāru iejaukšanos, Brīvā Francija pārņēma vairāk Višī Francijas koloniju, līdz 1942. gada novembrim atgūstot lielāko daļu koloniju.
Brīvie franči cīnījās gan ar citu Ass valstu, gan Višī karaspēku un piedalījās gandrīz visās lielākajās kampaņās, sākot no Tuvajiem Austrumiem līdz Indoķīnai un Ziemeļāfrikai. Brīvo franču jūras spēki darbojās kā Britu Karaliskās flotes un Ziemeļatlantijā kā Karaliskās Kanādas flotes palīgspēki. Brīvo franču vienības dienēja arī Britu Karaliskajos gaisa spēkos, Padomju gaisa spēkos un Lielbritānijas SAS, pirms tika izveidotas lielākas komandas, kas bija tieši pakļautas trimdas valdībai.
Definīcija
Vēsturiski indivīds kļuva par "brīvo francūzi", iestājoties CFN organizētajās militārajās vienībās vai pieņemot darbu Komitejas civilajā nodaļā. 1943. gada 1. augustā pēc CFN un bijušo Višī režīma pārstāvju apvienošanās Ziemeļāfrikā, lai jūnijā izveidotu CFLN, Brīvo franču spēki un Āfrikas armija (kas veidoja lielāko daļu Višī regulāro spēku, ko atļāva 1940. gada pamiers) tika apvienoti, izveidojot Francijas atbrīvošanas armiju (Armée française de la Libération) un visi turpmākie iesaukumi bija šajā apvienotajā karaspēkā.
Daudzos avotos par "brīvo francūzi" uzskata jebkuru franču indivīdu vai vienību, kas cīnījās pret Ass valstu spēkiem pēc 1940. gada jūnija pamiera. Pēckara, lai atrisinātu strīdus par brīvo franču mantojumu, Francijas valdība izveidoja oficiālu termina definīciju. Saskaņā ar 1953. gada jūlija norādījumu (instruction ministérielle du 29 juillet 1953), tikai tie, kuri dienēja kopā ar sabiedrotajiem pēc Francijas un Vācijas pamiera 1940. gadā un pirms 1943. gada 1. augusta, ir tiesīgi saukties par "brīvajiem francūžiem".
Viesturs Koziols
Viesturs Koziols (dzimis 1963. gada 24. augustā Rīgā) ir latviešu uzņēmējs, nekustamo īpašumu attīstītājs, sabiedriskais darbinieks un sporta funkcionārs. Pašreizējais Latvijas Hokeja federācijas valdes loceklis un viceprezidents.
Dzīvesgājums
Dzimis 1963. gada 24. augustā Rīgā. Pēc studijām Latvijas Universitātes Ģeogrāfijas fakultātē 1989. gadā sāka strādāt par laikraksta "Atmoda" komercvadītāju.
No 1995. līdz 1997. gadam viņš kā projektu vadītājs Norvēģijas uzņēmuma Varner-Gruppen mazumtirdzniecības tīklā "Varner Baltija" un nekustamo īpašumu administrācijas vadītājs Varner Hakon Invest cieši sadarbojās ar Aināru Šleseru, bija viens no "Baltijas Stabilitātes fonda" dibinātājiem.
Kopš 1996. gada Viesturs Koziols kā investors, attīstītājs un konsultants piedalījās Rimi Baltic, Narvesen, Cubus, Bik Bok, Dressmann veikalu tīklu attīstīšanā. Piedalījās tirdzniecības centru izveidē Rīgā (Rimi lielveikali Centrs, Mols, Dole, Alfa, Minska, Origo, Olimpija), viesnīcu Radisson Blu Rīdzene Hotel, Radisson Blu Hotel Latvija un Hotel Rīga rekonstrukcijā, attīstīja nekustamos īpašumus "Saules akmens" Ķīpsalā un "Saliena" Babītes pagastā.
No 2001. līdz 2004. gadam V. Koziols bija akciju sabiedrības Latvijas Krājbanka padomes priekšsēdētājs. 2006. gadā viņa uzņēmums SIA "Žurnāls" sāka izdot iknedēļas žurnālu "Republika.lv", 2007. gadā kopā ar fotogrāfu Ilmāru Znotiņu viņš atvēra fotostudiju "Imagine". 2012. gadā izveidoja holdinga struktūru Latvijas Attīstības fonds (LDF). Tiek iekļauts Latvijas miljonāru sarakstos.
2008. gadā Viesturs Koziols kļuva par Kontinentālās hokeja līgas (KHL) hokeja kluba Rīgas "Dinamo" valdes priekšsēdētāju.
2016. gadā viņu ievēlēja par Latvijas Hokeja federācijas viceprezidentu un ģenerālsekretāru. V. Koziols ir arī Starptautiskās Hokeja federācijas padomes loceklis.
Ardievu, mazā, ardievu!
"Ardievu, mazā, ardievu" (en) ir 2007. gada drāma, kas balstīta uz Denīzes Leheinas tāda paša nosaukuma romānu. Filmas režisors un viens no scenārija autoriem ir Bens Afleks. Galvenās lomas filmā atveido Keisijs Afleks, Mišela Monagana, Morgans Frīmens, Eds Heriss, Džons Eštons un Eimija Raiena. Filmas pirmizrāde notika.
Divas Bostonas apgabala detektīvi izmeklē kādas meitenes nolaupīšanu, kas galu galā pārvēršas par profesionālu un personisku krīzi.
Rozeni
Fon Rozeni (de) ir sena vācbaltiešu dzimta, kas Livonijā zināma kopš 13. gadsimta un bija ierakstīta Vidzemes bruņniecības un Igaunijas bruņniecības matrikulās.
Kopā ar Ikšķiļiem, Līveniem, Patkuliem, Tīzenhauzeniem, Ostenzakeniem un Ungerniem veidoja Baltijas provinču vecāko dižciltīgo dzimtu kopu (de), kas jau kopš 13. gadsimta bija saradojušies ar vietējiem dižciltīgajiem.